Ömer Toprak

Ömer Toprak (1989-yil 21-iyulda tugʻilgan) — turkiyalik professional futbolchi, Turkiyaning „Antalyaspor“ klubi va Turkiya terma jamoasida markaziy himoyachi sifatida oʻynaydi.

Klublardagi faoliyati 
Toprak oʻz faoliyatini 1994-yilda TSB Ravensburgda boshlagan. 2001-yilda u FV Ravensburgga koʻchib oʻtgan.

SC Freiburg 
Toprak 2005-yilda SC Freiburg bilan shartnoma imzolagan. Uch yil oʻtgach, 2007\08-yilgi mavsumda u oʻzining birinchi professional shartnomasini imzolagan. Oʻsha davrda u „Freiburg U19“ va oʻrinbosarlar jamoasida oʻynagan hamda oʻrinbosarlar bilan 22 oʻyinda gʻalaba qozongan.

Oʻzining birinchi professional mavsumida u liganing 26 oʻyinida maydonga tushgan va 4 ta gol urgan, „Freiburg“ 2-Bundesligada gʻalaba qozongan. 2009-yil 9-iyunda Toprak karting bilan bogʻliq baxtsiz hodisa tufayli 2009\10-yilgi mavsumning birinchi yarmini oʻtkazib yuborgan, ammo u tiklanib maydonga tushgan hamda 65-daqiqada Hamburger SV darvozasiga gol urgan. Toprak 2010\11-yilgi mavsumda 24 ta oʻyin oʻtkazgan.

Bayer Leverkuzen 
Leverkuzenning "Bayer 04 " klubi Toprakni nafaqaga chiqqan Sami Hyypianing oʻrniga 3 million yevro evaziga sotib olgan. U 2011\12-yilgi DFB-Pokalda „Dinamo Drezden“ga qarshi oʻyinda maydonga tushgan, ammo ular 4-3 hisobida magʻlubiyatga uchrashgan. „Bayer“ning " Mainz 05 "ga qarshi birinchi oʻyinida u avtogol urib, jamoasini 2:0 hisobida magʻlubiyatiga sababchilardan boʻlgan. „Bayer“ Chempionlar ligasining 1/8 final bosqichiga yoʻl olgan va "Barselona" ni magʻlub etgan.

2014-yilning yanvarida Toprak shartnomani 2018-yilgacha uzaytirishga kelishib olgan.

Werder Bremen 
2019-yil avgust oyida Toprak „Borussiya Dortmund“dan bir yilga ijara asosida „ Werder“ga oʻtgan. Werder Bremen shartnomada Toprakni doimiy ravishda imzolash uchun sotib olish majburiyatini oʻz ichiga olganini eʼlon qilgan, bu ish uchun kelishilgan transfer narxi 5 dan 6 million yevrogacha boʻlganligi xabar qilingan. Doimiy shartnoma imzolash 2020-yil iyul oyida kuchga kirgan.

Antalyaspor 
2022-yilning 30-iyunida Toprak „Antalyaspor“ bilan ikki yillik shartnoma imzolagan.

Xalqaro faoliyat 

U 2008-yilda 19 yoshgacha boʻlgan oʻsmirlar oʻrtasidagi Yevropa chempionatida gʻolib chiqqan Germaniya U19 terma jamoasiga kiritilgan. U turnir davomida uchta uchrashuvda maydonga tushib, bitta gol urgan.

2011-yil 30-sentyabrda Toprak bosh murabbiy Guus Hiddink tomonidan Germaniya va Ozarbayjonga qarshi boʻlib oʻtadigan UEFA Yevro-2012 saralash oʻyinlari uchun Turkiya terma jamoasiga chaqirilgan. U turkiya terma jamoasida debyutini 15-noyabr kuni Yevro-2012 pley-offining javob oʻyinida Xorvatiyaga qarshi oʻtkazgan va Zagrebdagi Maksimir stadionida toʻliq 90 daqiqa davomida harakat qilgan. Oʻyinda jamoalar durang oʻynagan.

Shaxsiy hayoti 
Toprak Sivasdan kelgan turk muhojirlarining oʻgʻli. U Baden-Vyurtembergning Ravensburg shahrida tugʻilib oʻsgan. Uning bitta opasi va ikkita akasi bor, ulardan biri Horun ham FV Ravensburg jamoasining professional futbolchisi. Uning amakivachchasi Rahman Soyudogʻru ham Germaniya va Turkiyada professional futbol oʻynagan.

2009-yil 9-iyun kuni Toprak karting bilan bogʻliq baxtsiz hodisaga duchor boʻlib, maxsus klinikada davolanishiga toʻgʻri kelgan. U faqat toʻrt oydan soʻng mashgʻulotlarni davom ettirishga muvaffaq boʻlgan.

Faoliyat statistikasi

Klub

Xalqaro

Yutuqlar 
SC Freiburg

 2. Bundesliga : 2008-09

Borussia Dortmund

 DFL-Superkubogi : 2019

Germaniya U19

 19 yoshgacha boʻlganlar oʻrtasidagi Yevropa chempionati : 2008

Manbalar 

Germaniyalik futbolchilar
Turkiya futbolchilari
Yashayotgan insonlar
1989-yilda tugʻilganlar